પોલીસ અનુસાર આકાંક્ષાની હત્યા કર્યા બાદ ઉદયન ડિપ્રેશનમાં સરી પડ્યો હતો. પોલીસે જણાવ્યું કે, તે આત્મહત્યા કરવા માંગતો હતો. તે રોજ દારૂ પીને આત્મહત્યા માટે હિંમત કરતો, આમ છતાં ક્યારેય કરી ના શક્યો. પૂછપરછમાં એ પણ સામે આવ્યું છે કે, તે કોલગર્લ હાયર કરતો હતો અને તેની સાથે આકાંક્ષાની કબર પર જ રાત વિતાવતો. ઉદયને તેની ગર્લફ્રેન્ડ આકાંક્ષાની હત્યા કરી તેને પોતાના ઘરમાં જ દાટી દીધી હતી અને તેની પર ચબૂતરો બનાવી તેની પર જ સૂતો હતો. સૂતા પહેલાં તે કબર પર સુગંધિત પરફ્યુમ છાંટતો હતો.